**5. napirend**

**E l ő t e r j e s z t é s**

**Salföld Község Önkormányzata Képviselő-testületének**

 **2023. november 20-án tartandó nyilvános ülésére**

**Tárgy: Salföld község tervezett szennyvízelvezetésével kapcsolatos agglomerációs vizsgálatra adott árajánlat megtárgyalásáról**

**Előterjesztő:** Fábián Gusztáv polgármester

**Előkészítette:** Kiss Tibor műszaki ügyintéző

 Jogszabállyal nem ellentétes

 Előterjesztő dr. Szabó Tímea címzetes főjegyző

Tisztelt Képviselő – Testület!

A Képviselő-testület a 2023. április 24-én tartott ülésén döntött arról, hogy „a 10/2012. (II. 13.) határozatába foglalt álláspontjától eltérően a község szennyvízkezelésének teljes megoldása érdekében, vezetékes szennyvízelvezetés kiépítését tervezi. Ennek megvalósítása érdekében pályázna és elnyert állami támogatásból történne a csatorna létrehozása. A pályázat benyújtása előtt megvalósíthatósági tanulmányt, környezeti hatástanulmányt készíttet jogszabály szerint és agglomerációs felülvizsgálati kérelmet nyújt be a területileg illetékes vízügyi hatósághoz.”

A döntés alapján a település vezetékes szennyvíz hálózatának korábbi tervét készítő Beszt
Kdt-vel történtek egyeztetések a település vezetékes szennyvízelvezetésének lehetséges megoldásairól.

A „BESZT” Kft.-vel folytatott előzetes egyeztetések alapján álláspontjuk szerint lehetséges megoldás a nemesgulácsi központú agglomerációhoz történő csatlakozás.

A vízügyi szakhatóságok részére biztosítani kell a vonatkozó döntés és engedély megalapozásához a megfelelő tájékoztatást, melyhez egy un. "Agglomerációs Vizsgálat" elkészítése szükséges. Az "Agglomerációs Vizsgálat"-ban, műszaki és gazdasági szempontok, és a lehetséges változatok elemzését kell elvégezni a hosszútávú használat, működés feltételeinek biztosítása, szem előtt tartása mellett.

A „BESZT” Kft. (8200 Veszprém, Stadion köz 5.) árajánlatot adott, melyben vállalná az "Agglomerációs Vizsgálat"-i dokumentáció elkészítését a területileg illetékes Vízügyi Igazgatósággal történő egyeztetés mellett.

 A tervezési munkára adott árajánlat: 900 000Ft + ÁFA.

Fentiek alapján kérem, hozzák meg döntésüket:

***Határozati javaslat:***

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2023. (….) HATÁROZATA**

***Salföld község tervezett szennyvízelvezetésével kapcsolatos agglomerációs vizsgálatra adott árajánlat megtárgyalásáról***

Salföld Község Önkormányzata Képviselő-testülete

a) elfogadja

b) nem fogadja el a szennyvízhálózat létesítésével kapcsolatos agglomerációs vizsgálat elkészítésére a „BESZT” Kft. (8200 Veszprém, Stadion köz 5.) által adott 900 000Ft + Áfa árajánlatot.

c) ………….

A Képviselő-testület felhatalmazza a polgármestert, hogy a döntésről értesítse a vállalkozót.

**Felelős: Fábián Gusztáv polgármester**

**Határidő: 2023. december 31.**